stanford-oval/wikipedia huggingface dataset:
Viipurin raitiovaunuonnettomuus
Jälkiselvittelyt

Onnettomuuspaikalle saapui nopeasti sotilaita läheiseltä Keskuskasarmilta. Heidän avullaan uhreja siirrettiin viereiselle Paraatikentälle, joista loukkaantuneita alettiin kuljettaa sairaaloihin. He nostivat myös molemmat suistuneet vaunut takaisin kiskoille paikalle saapuneen yleisön avustamana. Pystyyn jäänyt vaunu selvisi rytäkästä käytännössä vahingoittumattomana, ja myös kaatunut moottorivaunu pystyi palaamaan varikolle toisen moottorivaunun vetämämä. Aineelliset vahingot kohosivat noin 15 000 silloiseen markkaan. Ne muodostuivat vaunujen kärsimien vahinkojen lisäksi lähinnä vaurioituneesta katukivetyksestä.
Onnettomuuden syyksi epäiltiin aluksi kuljettajan sairauskohtausta, sillä hänen tiedettiin aikaisemmin päivällä valitelleen päänsärkyä. Syyksi selvisi kuitenkin nopeasti moottorivaunun epäkuntoiset jarrut. Tähän saatiin vahvistus, kun kävi ilmi, että yksi matkustajista oli yrittänyt auttaa kuljettajaa vaunun pysäyttämisessä. Tapauksen johdosta Viipurissa liikennöinyt saksalaisomisteinen yritys sai paljon kritiikkiä, jota tuli sekä paikalliselta lehdistöltä että yleisöltä. Yhtiön muun muassa syytettiin olevan Viipurissa vain tekemässä taloudellista voittoa ja sen vuoksi laiminlyöneen turvallisuutta. Arvostelun kohteeksi joutui erityisesti yrityksen johtaja Eugen Lansdorff.
Kuva onnettomuuspaikalta.
Revenge

Wikisanakirjassa on tähän liittyvä sananselitys: .
Revenge voi viitata seuraaviin:
Revenge, Bill Cosbyn albumi vuodelta 1968
Revenge, Eurythmicsin albumi vuodelta 1986
Revenge, KISSin albumi vuodelta 1992
Revenge, Iron Firen albumi vuodelta 2006
The Revenge, Russell Allenin ja Jørn Landenin studioalbumi vuodelta 2007
Revenge, vuoden 1990 elokuva, jonka pääosia näyttelivät Kevin Costner ja Madeleine Stowe
Revenge, Coralie Fargeat’n ohjaama elokuva vuodelta 2017
Revenge, New Order -basisti Peter Hookin yhtye
Revenge, black metal -yhtye
Kosto (Revenge), yhdysvaltalainen televisiosarja
Revenge-luokka, ensimmäisen maailmansodan aikainen taistelulaivaluokka
Revenge (1577), 46-tykkinen kaljuuna
Revenge (1650), 42-tykkinen alus
HMS Revenge (1654), 58-tykkinen kolmannen luokan linjalaiva
HMS Revenge (1699), 70-tykkinen kolmannen luokan linjalaiva
HMS Revenge (1716), 70-tykkinen kolmannen luokan linjalaiva
HMS Revenge (1755), 28-tykkinen kuudennen luokan alus
HMS Revenge (1778), 14-tykkinen prikisluuppi
HMS Revenge (1796), 8-tykkinen kutteri
HMS Revenge (1805), 74-tykkinen kolmannen luokan linjalaiva
HMS Revenge (1859), 91-tykkinen toisen luokan linjalaiva
HMS Revenge (1892), Royal Sovereign -luokan taistelulaiva
HMS Revenge (06), Revenge-luokan taistelulaiva
HMS Revenge (S27), Resolution-luokan ydinsukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Revenge”, voi hakea sivunnimihaulla, laajalla sivunnimihaulla tai tekstihaulla.
Songs for Japan

| Songs for Japan Kokoelmalevy useilta artisteilta |
| --- | --- | --- |

Kokoelmalevyn tiedot
 Julkaistu: 25. maaliskuuta 2011
 Levy-yhtiö: EMI, Sony, Universal ja Warner
Song for Japan (suom. kappaleita Japanille) on hyväntekeväisyys- ja kokoelmalevy, joka luotiin hätäavun varojen saamiseksi maaliskuun 2011 Sendain maanjäristyksen uhreille. Albumin ovat tehneet yhteistyössä neljä suurta levy-yhtiötä (EMI, Sony, Universal ja Warner) ja se julkaistiin iTunes Storessa 25. maaliskuuta 2011. Tuotto albumista ohjataan Japanin Punaiselle Ristille.
Albumi nousi iTunes-verkkokaupan myydyimmäksi ainakin 18 maassa, muun muassa Yhdysvalloissa, Ranskassa, Saksassa, Ruotsissa ja Japanissa. Albumia myytiin Yhdysvalloissa 25 000 kopiota sen ilmestymispäivänä ja maailmanlaajuisesti 75 000. Sony julkaisi albumin CD-levynä 4. huhtikuuta 2011.
Albumilla ovat mukana muun muassa Elton John, Madonna, Katy Perry ja Justin Bieber.
Albumi debytoi kuudennelle sijalle Yhdysvaltain Billboard 200 -listalla. Kanadan Canadian Albums Chart -musiikkilistalla ja uusiseelantilaisella Recording Industry Association of New Zealand -listalla albumi päätyi kolmanneksi.
Kappalelista

Albumi sisältää 38 kappaletta.
| Levy 1 |
| --- | --- | --- | --- | --- | --- | --- | --- | --- | --- |
| Nro | Nimi | Artisti(t) | Kesto |  |  |  |  |  |  |
| 1. | Imagine (remastered)  | John Lennon | 3.07 |  |  |  |  |  |  |
| 2. | Walk On (radio edit)  | U2 | 4.29 |  |  |  |  |  |  |
| 3. | Shelter from the Storm | Bob Dylan | 5.01 |  |  |  |  |  |  |
| 4. | Around the World (live)  | Red Hot Chili Peppers | 3.58 |  |  |  |  |  |  |
| 5. | Born This Way (Starsmith remix)  | Lady Gaga | 6.45 |  |  |  |  |  |  |
| 6. | Irreplaceable | Beyoncé | 3.48 |  |  |  |  |  |  |
| 7. | Talking to the Moon (acoustic piano version)  | Bruno Mars | 3.37 |  |  |  |  |  |  |
| 8. | Firework | Katy Perry | 3.47 |  |  |  |  |  |  |
| 9. | Only Girl (In the World) | Rihanna | 3.55 |  |  |  |  |  |  |
| 10. | Like I Love You | Justin Timberlake | 4.43 |  |  |  |  |  |  |
| 11. | Miles Away (live)  | Madonna | 4.50 |  |  |  |  |  |  |
| 12. | When Love Takes Over | David Guetta featuring Kelly Rowland | 3.11 |  |  |  |  |  |  |
| 13. | Love the Way You Lie (clean version)  | Eminem featuring Rihanna | 4.23 |  |  |  |  |  |  |
| 14. | Human Touch | Bruce Springsteen | 6.28 |  |  |  |  |  |  |
| 15. | Awake (live)  | Josh Groban | 5.39 |  |  |  |  |  |  |
| 16. | Better Life | Keith Urban | 4.43 |  |  |  |  |  |  |
| 17. | One Tribe | The Black Eyed Peas | 4.40 |  |  |  |  |  |  |
| 18. | Sober | Pink | 4.11 |  |  |  |  |  |  |
| 19. | It's OK | Cee Lo Green | 3.46 |  |  |  |  |  |  |
| Levy 2 |
| --- | --- | --- | --- | --- | --- | --- | --- | --- | --- |
| Nro | Nimi | Artisti(t) | Kesto |  |  |  |  |  |  |
| 1. | I Run to You | Lady Antebellum | 4.16 |  |  |  |  |  |  |
| 2. | What Do You Got? | Bon Jovi | 3.47 |  |  |  |  |  |  |
| 3. | My Hero | Foo Fighters | 4.19 |  |  |  |  |  |  |
| 4. | Man on the Moon (live)  | R.E.M. | 6.01 |  |  |  |  |  |  |
| 5. | Save Me (clean version)  | Nicki Minaj | 3.05 |  |  |  |  |  |  |
| 6. | By Your Side | Sade | 4.34 |  |  |  |  |  |  |
| 7. | Hold On (radio mix)  | Michael Bublé | 4.07 |  |  |  |  |  |  |
| 8. | Pray (acoustic)  | Justin Bieber | 3.34 |  |  |  |  |  |  |
| 9. | Make You Feel My Love | Adele | 3.32 |  |  |  |  |  |  |
| 10. | If I Could Be Where You Are | Enya | 4.01 |  |  |  |  |  |  |
| 11. | Don't Let the Sun Go Down on Me | Elton John | 5.36 |  |  |  |  |  |  |
| 12. | Waiting on the World to Change | John Mayer | 3.21 |  |  |  |  |  |  |
| 13. | Teo Torriatte (Let Us Cling Together) (remastered)  | Queen | 5.55 |  |  |  |  |  |  |
| 14. | Use Somebody | Kings of Leon | 3.50 |  |  |  |  |  |  |
| 15. | Fragile (livenä Berliinissä)  | Sting, Steven Mercurio, and the Royal Philharmonic Orchestra | 4.50 |  |  |  |  |  |  |
| 16. | Better in Time | Leona Lewis | 3.54 |  |  |  |  |  |  |
| 17. | One in a Million | Ne-Yo | 4.03 |  |  |  |  |  |  |
| 18. | Whenever, Wherever | Shakira | 3.16 |  |  |  |  |  |  |
| 19. | Sunrise | Norah Jones | 3.20 |  |  |  |  |  |  |
Spiegelmanin hirviö

Spiegelmanin hirviöksi kutsutaan RNA-juostetta, joka koostuu vain 218 emäksen kääpiöperimästä, ja joka pystyy kopioitumaan. Sen kehitti University of Illinois’ssa työskentelevä Sol Spiegelman.
Kokeessa vietiin yksinkertaisen RNA-viruksen (Qβ) RNA:ta RNA:n omaa replikaatioentsyymiä sisältävään nesteeseen. Lisäksi koeputkessa oli sopivia raaka-aineita, suoloja sekä ravinteita. Järjestelmä tuotti paljaita RNA-juosteita. Sen jälkeen Spiegelman eristi syntetisoimaansa RNA:ta, ja pani sen erilliseen liuokseen ja antoi sen taas monistua. Sen jälkeen hän eristi taas tätä RNA:ta ja toisti prosessia edelleen vaiheiden sarjassa.
Nopeimmin kopioituva RNA selvisi voittajaksi ja siirtyi sarjan "seuraavaan sukupolveen". Tässä eristämisprosessi korvasi darwinistisen evoluution perustana olevan kilpailun, ja se vaikutti suoraan RNA:han. Odotusten mukaan kopioitumisessa tapahtui virheitä ja ne pudottivat taakaksi osoittautuneita perimän osia pois. Nopeimmin kopioituvat RNA-molekyylit alkoivat dominoida muita, koska niitä oli enemmän ja kokeen edetessä 74 sukupolven jälkeen 4 500 nukleotidiemästä käsittänyt RNA-juoste oli muuttunut 220 emäksen kääpiöperimäksi. Koska siinä ei ollut turhaa perimää ja se kopioitui erittäin nopeasti, sitä alettiin kutsua Spiegelmanin hirviöksi.
Myöhemmin Nobel-palkittu professori Manfred Eigen kollegoineen toisti kokeen, hieman eri asetelmin, ja he huomasivat että ainoastaan yksi RNA-molekyyli aloitti liuoksessa "väestöräjähdyksen". He myös vakuuttuivat, että näkivät spontaanin RNA-juosteiden synteesin perusaineisosista, kun ainuttakaan viruksen RNA-molekyyliä ei ollut liuoksessa.
Kokeet eivät kuitenkaan todista empiirisesti, miten luonto siirtyi elottomista aineista elämään. Ne olivat monimutkaisia ja kaukana oletetun varhaisen Maan olosuhteista. Lisäksi Spiegelman kokeissaan eristi RNA:n RNA-viruksesta, jota joidenkin mielestä voidaan pitää elävänä oliona.
Viimeinen tuomio (maalaus)

| Viimeinen tuomio |
| --- | --- |

Nimi:  Viimeinen tuomio
Toinen nimi:  Il Giudizio Universale
Tekijä:  Michelangelo
Valmistumisvuosi:  1537–1541
Taiteenlaji:  Fresko
Korkeus:  1370 cm
Leveys:  1200 cm
Sijainti:  Sikstuksen kappeli
Paikkakunta:  Vatikaani
Koordinaatit:  41°54'0"N, 12°27'0"E
Apostoli Bartolomeus pitelee nyljettyä nahkaa käsissään. Monet taidehistorioitsijat pitävät sitä Michelangelon omakuvana.
Viimeinen tuomio on Michelangelon vuosina 1537–1541 maalaama fresko Sikstuksen kappelissa Vatikaanissa. Freskon keskellä Kristus istuu valtaistuimellaan apostolien ja muiden pyhimysten ympäröimänä. Hänen tuomionsa on niin kauhistuttava, että hänen oikealla puolella istuva Maria kääntää katseensa muualle. Kristuksen vasemmalla puolella autuaat nousevat taivaaseen, kun taas oikealla puolella kadotukseen tuomitut putoavat syvyyksiin, missä alamaailman lautturi Kharon soutaa heitä Haadekseen.
Aiheen kuvaus

Vuonna 1533 paavi Klemens VII pyysi Michelangeloa koristamaan Sikstuksen kappelin suurta alttariseinää. Viisi vuotta aikaisemmin Rooma oli joutunut Kaarle V:n joukkojen ryöstämäksi. Elettiin myös aikaa, milloin  Lutherin uskonpuhdistus alkoi levittäytyä. Paavi halusi muistuttaa maalauksella Jumalan rangaistusta ihmisten synneistä. Michelango aloitti työnsä vasta paavi Paavali III käskystä vuonna 1535. Töiden alta jouduttiin hävittämään vanhempia freskoja sekä muuraamaan umpeen kaksi alttarin yläpuolella ollutta ikkunaa. Seinää kallistettiin sisäänpäin, ettei pöly voisi laskeutua siihen. Michelangelo työskenteli freskon parissa seitsemän vuotta. Jo töiden alkuvaiheessa hän sai kritiikkiä alastomista ihmishahmoista. Yksi kritiikin esittäjistä oli paavin seremoniamestarina toiminut Biagio Da Cesena. Michelangelo maalasi oikeaan alakulmaan Minoksen, Helvetin tuomarin. Lihava, aasinkorvainen hahmo, jota käärme puree nivusista, kuvasi aikalaisten mielestä juuri Cesenaa. Kerrotaankin, että Cesena oli kannellut asiasta paaville, joka oli vastannut toimivaltansa päättyvän helvetin porteille.
Freskon keskellä Jeesuksen vasemmalla puolella apostoli Bartolomeus kannattelee nyljetyn ihmishahmon nahkaa. Väitetäänkin, että tämä on Michelangelon omakuva.
Aiheen kuvaus > Alastomuus

Viimeinen tuomio esiteltiin 31. lokakuuta vuonna 1541 ja se aiheutti heti närää kirkonmiehissä alastomilla ihmishahmoillaan. Michelangelon kuoleman jälkeen vuonna 1564 paavi Pius IV määräsi Daniele da Volterran peittämään Trentonin kirkolliskokouksen määräyksiä mukaillen freskon alastomat mieshahmot. Freskon entisöinti valmistui vuonna 1993. Entisöinnissä kävi ilmi, että muun muassa Jeesuksen lannevaate on itse Michelangelon maalaama. Entisöinnin aikana poistettiin osa lannevaatteista.
Kuvat

Minos, oletettu pilakuva Biagio da Cesenasta.
Tuomittu syöstään helvettiin Kharonin lautalle.
Kuolleet heräävät.
Järkyttyneitä pyhimyksiä, joiden käsissä on heidän marttyyrikuolemansa aiheuttaneita välineitä.
Kirjallisuutta

Salinger, Margaretta: Michelangelo (1475–1564): Viimeinen tuomio.  ((Michelangelo (1475–1564): The Last Judgment, 1955.) Suomentanut Mikko Kilpi. Pieni taidekirjasto)  Porvoo:  WSOY, 1963.
Aiheesta muualla

Kuvia tai muita tiedostoja aiheesta Viimeinen tuomio (maalaus) Wikimedia Commonsissa
Viimeinen tuomio Sikstuksen kappelissa.
Viikunaopuntia

| Viikunaopuntia |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Kunta::  Kasvi Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Luokka::  Kaksisirkkaiset Magnoliopsida
Alaluokka::  Caryophyllidae
Lahko::  Caryophyllales
Heimo::  Kaktuskasvit Cactaceae
Suku::  Opuntiat Opuntia
Laji::  ficus-indica
Kaksiosainen nimi
 Opuntia ficus-indica  (L.) Mill. 
Synonyymit
 Cactus ficus-indica 
Katso myös
   Viikunaopuntia Wikispeciesissä   Viikunaopuntia Commonsissa 
Infobox OKNimi-testi OKIUCN-testi OK: 
Viikunaopuntia eli viikunakaktus (Opuntia ficus-indica) on kaktuslaji, joka on tärkeä maatalouden viljelykasvi kaikkialla maapallon kuivilla ja puolikuivilla alueilla. Viikunaopuntiaa kasvatetaan lähinnä sen hedelmän vuoksi mutta myös kaktusvihanneksena ja muihin käyttöihin. Se on alkujaan kotoisin Meksikosta ja Yhdysvaltojen eteläosista. Se on monivuotinen ja tanakka kaktus ja kasvaa 2–5 metriä korkeaksi.
Ulkonäkö ja koko

Viikunaopuntia on tanakka monivuotinen kasvi, joka kasvaa 2–5 metriä korkeaksi. Varret ovat sinivihreitä. Ne koostuvat nivelikkäästi toisiinsa kiinnittyneistä, 10–50 senttimetriä pitkistä, litistyneistä ja soikeista varrenosista, versonivelistä. Lehdet ovat piikkejä. Areolit eli nystymäiset, surkastuneet varren sivuhaarat ovat pieniä ja valkeahkoja.
Piikkejä on kahta muotoa. Suurin osa piikeistä on kellertäviä, karvamaisia ja koukkupäisiä, helposti ihoon tarttuvia. Osa piikeistä on harmaanruskeita, kovia, pitkiä ja suoria. Viikunaopuntia kukkii maalis-heinäkuussa. Kirkkaankeltaiset kukat ovat 6–10 senttimetriä pitkiä ja sijaitsevat ylimpien versonivelten reunoissa. Hedelmä on yleensä 5–10 senttimetriä pitkä ja 4–9 senttimetriä leveä, viikunamainen. Raakana hedelmä on vaaleanvihreä, kypsänä sen väritys vaihtelee punertavan keltaisesta purppuraiseen. Hedelmän kuoren pinta on kalju, mutta kuoressa on kymmeniä areoleja, joissa on hyvin pieniä piikkejä.
Viikunaopuntian voi sekoittaa kiilto-opuntiaan (Opuntia monacantha) ja okaopuntiaan (Opuntia stricta).
Levinneisyys

Viikunaopuntia on alkujaan kotoisin Meksikosta ja Yhdysvaltojen eteläosista. Laji on saattanut saapua Eurooppaan jo Kristoffer Kolumbuksen aikana. Laji leviää hyvin helposti pienistäkin kasvinosista. Lämpimän ilmaston alueella se onkin monin paikoin yleinen ja haitallinen vieraslaji villiinnyttyään luontoon.
Elinympäristö

Viikunaopuntia on kuivien kasvupaikkojen laji. Sitä tavataan muun muassa kivikkorinteillä, kallionkielekkeillä, tienpientareilla sekä kuivilla aromaisilla ja kivisillä mailla. Vapaasti kasvaessaan viikunaopuntiat muodostavat tiheitä, läpipääsemättömiä tiheikköjä.
Käyttö > Viljelykasvina

Kaktukset ovat hyviä kuivien alueiden viljelykasveja, koska ne hyödyntävät veden tehokkaasti biomassaksi. Talouskäyttöön hyödynnetään eniten viikunaopuntian suuria, makeita hedelmiä. Viikunaopuntia on laajimmalle levinneitä viljeltyjä kaktuksia, ja se on Meksikossa yhtä tärkeä taloudellisesti kuin maissi ja tequila-agaave. Lajia viljellään runsaasti myös Välimeren alueen maissa. Suomessa hedelmän kauppanimi on kaktusviikuna.
Viikunaopuntian kukkia on käytetty myös lääkkeenä verenvuodon tyrehdyttämiseen sekä ripulin, paksusuolentulehduksen ja ärtyneen paksusuolen hoitoon. Kasvia käytetään myös savitiilessä sitovana ja vesitiiviyden tuovana ainesosana.
Käyttö > Huonekasvina

Viikunakaktusta voi kasvattaa Suomessa huonekasvina lämpimällä ja aurinkoisella paikalla. Se ei kestä pakkasia, mutta kesäisin sen voi antaa nauttia ulkoauringosta parvekkeella tai puutarhassa vuoden lämpimän ajan. Itämiseen kuluu kaupasta ostetun hedelmän siemenistä 2–12 viikkoa. Kukkakaupoista saattaa myös löytää valmiita taimia. Siemenet kylvetään normaaliin kylvömultaan. Aluksi ilmaantuu kaksi sirkkalehteä, joiden jälkeen tulee pieni kaktuskasvi. Taimet istutetaan muutaman sentin korkuisina omiin ruukkuihinsa kaktusmultaan. Talvisin riittää erittäin niukka kastelu, mutta myös kesäisin tulee välttää liikakastelua.
Aiheesta muualla

Pinkka, Lajintuntemuksen oppimisympäristö: Viikunaopuntia (Opuntia ficus-indica) (Arkistoitu – Internet Archive)
Kassu - Kasvien suomenkieliset nimet: Viikunaopuntia eli viikunakaktus (Opuntia ficus-indica)
ITIS: Opuntia ficus-indica (englanniksi)
United States Department of Agriculture (USDA): Opuntia ficus-indica (englanniksi)
Flora of China: Opuntia ficus-indica (englanniksi)
Opuntia ficus-indica (Sweet Prickly Pear) (englanniksi)
| Taksonitunnisteet |
| --- | --- |
Opuntia ficus-indica:  Wikidata: Q144412  Wikispecies: Opuntia ficus-indica  AoFP: 4393  APDB: 5465  APNI: 55219  BioLib: 61909  Calflora: 5938  CoL: 6T3LT  Ecocrop: 8094  eFloraSA: Opuntia_ficus-indica  EoL: 479484  EPPO: OPUFI  EUNIS: 164721  FloraBase: 44779  FNA: 242415212  FoAO2: Opuntia ficus-indica  FoC: 242415212  GBIF: 5384064  GISD: 328  GRIN: 25840  iNaturalist: 64119  IPA: 14151  IPNI: 1151735-2  IRMNG: 10203612  ISC: 37714  ITIS: 19706  IUCN: 151706  NatureServe: 2.150164  NCBI: 371859  NZOR: 9047426c-be84-43b5-89b1-4ea783b3af9a  Open Tree of Life: 396274  PfaF: Opuntia ficus-indica  PFI: 346  Plant List: kew-2391911  PLANTS: OPFI  POWO: urn:lsid:ipni.org:names:1151735-2  RHS: 11871  SANBI: 724-4  Species+: 24120  Tropicos: 5100164  VicFlora: 5d813169-20fd-410f-99a8-0b307cdb51ea  WoI: 718  WFO: wfo-0000385761 
Cactus ficus-indica:  Wikidata: Q12294235  APDB: 5491  APNI: 198751  CoL: P6XB  GBIF: 7385892  GRIN: 8253  IPNI: 315896-2  IRMNG: 11166379  ITIS: 509878  POWO: urn:lsid:ipni.org:names:315896-2  Tropicos: 5103080  WFO: wfo-0000577831 
Viikunaopuntian kukka.
Viikunaopuntian varsia ja niissä olevia hedelmiä.
Viikunaopuntian hedelmiä myydään esimerkiksi Marokossa.
NRP Viana do Castelo (P360)

| NRP Viana do Castelo |
| --- | --- |


Aluksen vaiheet
Rakentaja:  Estaleiros Navais de Viana do Castelo, Viana do Castelo
Laskettu vesille:  1. lokakuuta 2005
Palveluskäyttöön:  30. joulukuuta 2010
Tekniset tiedot
Uppouma:  1 600 t
Pituus:  83,10 m
Leveys:  12,95 m
Syväys:  3,69 m
Koneteho:  2 × Wärtsilä-dieselmoottoria 5 200 hv 2 × sähkömoottoria 270 hv
Nopeus:  20 solmua
Miehistöä:  35
Aseistus
Aseistus:  1 × OTO Melara 30 mm Marlin WS -tykki 2 × 12,7 mm konekivääriä
NRP Viana do Castelo (runkonumero P360) oli Portugalin laivaston Viana do Castelo -luokan partioalus.
Valmistus

Alus tilattiin Estaleiros Navais de Viana do Castelolta Viana do Castelosta. Alus laskettiin vesille 1. lokakuuta 2005 ja otettiin palvelukseen 30. joulukuuta 2010.
Palvelus

Alus vieraili São Tomé e Príncipellä matkalla Guineanlahdelle, jossa se osallistui 12. marraskuuta 2024 Open Seas 2024 operaatioon.
The 4th Coming

| The 4th Coming |
| --- | --- |

Kehittäjä:  Vircom Dialsoft
Julkaistu:  1999
Lajityyppi:  toimintaroolipeli, luolastoroolipeli ja hack and slash
Pelimuoto:  moninpeli ja yksinpeli
Alusta:  Microsoft Windows
Jakelumuoto:  CD-ROM
Lisää peliartikkeleitaVideopelien teemasivulla
The 4th Coming (T4C) on Vircomin kehittämä fantasia-aiheinen massiivinen monen pelaajan verkkoroolipeli.
Vircom lopetti MMO-pelien kehityksen jouduttuaan taloudellisiin vaikeuksiin vuonna 2002 ja myi pelin kokonaisuudessaan Dialsoftille vuonna 2006.
Aiheesta muualla

The 4th Coming The 4th Coming pelin virallinen sivusto
Vircom Vircomin virallinen sivusto
The T4C Bible "T4C Bible" -sivusto on täynnä tietoa pelistä, sekä pelin tehtävät on käännetty monelle eri kielelle.
The Trip

The Trip on tuotantovaiheessa oleva yhdysvaltalainen elokuva, jota kuvataan Tampereella marraskuussa 2024.
Elokuva seuraa pariskuntaa, joka suuntaa syrjäiseen mökkiin näennäisesti löytääkseen toisensa uudelleen, mutta todellisuudessa molemmilla on salainen aikomus tappaa toinen.
The Trip on englanninkielinen uudelleenfilmatisointi norjalaisesta kauhukomediasta Aina kuolemaan asti (eng. The Trip, norjaksi I Onde Dager; 2021) jossa näyttelivät Aksel Hennie ja Noomi Rapace.
Uuden version pääosissa ovat Jason Segel, Samara Weaving, Timothy Olyphant, Juliette Lewis, Paul Guilfoyle ja Keith Jardine. Elokuvan ohjaaja on Jorma Taccone.
Elokuvan tuotantoyhtiöt ovat 87North ja XYZ Films. Kyseessä on yhdysvaltalaisen XYZ Filmsin kolmas tuotanto Suomessa. Ensimmäinen oli Dual, Tampereella syksyllä 2020 kuvattu tieteissatiiri, joka oli ensimmäinen kokonaan Suomessa kuvattu Hollywood-elokuva. Yhtiön toinen Suomi-filmi oli trillerikomedia Get Away (Svalta), joka kuvattiin Pirkanmaalla alkusyksystä 2023. The Trip saa tuotantotukea Business Finlandilta, Tampereen kaupungilta ja Film Tampereelta. Tampereen kaupunki on myöntänyt elokuvalle audiovisuaalisen alan tuotantokannustinta.
Diapsidit

| Diapsidit |
| --- | --- |

 Pennsylvania-kausi - Nykyaika (Holoseeni) 307–0 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia/Sauropsida
Kladi::  Romeriida
Kladi::  Diapsidit Diapsida  Osborn, 1903
Alaryhmät
 Katso teksti 
Katso myös
   Diapsidit Wikispeciesissä   Diapsidit Commonsissa 
Infobox OKNimi-testi OK: 
Petrolacosauruksen rekonstruktio
Diapsidit (Diapsida) on sauropsidien ryhmä, jolle kehittyi kallon molemmille puolelle kaksi ohimoaukkoa. Ensimmäiset diapsidit kehittyivät noin 307 miljoonaa vuotta sitten Pennsylvania-kaudella. Diapsidit ovat monimuotoisin sauropsidiryhmä, johon kuuluvat esimerkiksi krokotiilieläimet, liskot, käärmeet, alkuliskot, kalaliskot, joutsenliskot, mosasaurit, lentoliskot, kilpikonnat ja linnut. Vaikka kilpikonnat luetaan perinteisesti anapsidien ryhmään (joiden kallosta puuttuu ohimoaukot), nykyään nekin luetaan kladistisesti diapsideihin, sillä ne ovat kehittyneet diapsideista, jotka menettivät ohimoaukkonsa.
Tuntomerkit

Diapsideihin on perinteisesti luokiteltu vain ne matelijat, joilla on molemmat ohimoaukot kallon kummallakin puolella silmien takana. Tämä mahdollisti monille diapsideille suuremmat ja vahvemmat leukalihakset sekä laajemmin avautuvat leuat. Toinen diapsidien epämääräinen ominaisuus on melko pitkä värttinäluu, verrattuna olkaluuhun.
Luokittelu

Diapsidit olivat ennen yksi neljästä matelijoiden alaluokasta, jonka kaikilla lajeilla on diapsidinen kallo. Kolme muuta matelijoiden alaluokkaa olivat Synapsida (jonka lajeilla oli yksi alempi ohimoaukko kallon molemmilla puolilla; "nisäkäsliskot"), Anapsida (jonka lajeilta puuttuu kaikki ohimoaukot; kilpikonnat ja niiden sukupuuttoon kuolleet sukulaiset) ja Euryapsida (jonka lajeilla on yksi ylempi ohimoaukko kallon molemmilla puolilla; sisälsi monia merimatelijoita).
Nykyisessä fylogeneettisessä systematiikassa tätä luokittelua ei kuitenkaan enää käytetä. Nykyään synapsidit ovat sauropsidien sisarryhmä (nisäkkäät ja niiden sukupuuttoon kuolleet sukulaiset), kun taas euryapsidit ja anapsideista kilpikonnat luetaan nykyisin diapsideihin, mikä tarkoittaisi, että euryapsidit on polyfyleettinen ryhmä ja anapsidit on parafyleettinen ryhmä. Kladistisesti myös linnut (jotka ovat diapsidisten matelijoiden jälkeläisiä) luetaan nykyisin diapsideihin.
Luokittelu > Kladogrammi

Alla oleva Kladogrammi Bicklemannin (2009) ja Reiszin (2011) mukaan kuvaa diapsidien sukulaisuussuhteita:
Aiheesta muualla

Fossil Wikin diapsideja käsittelevä sivu (englanniksi)
| --- | --- |
Taksonitunnisteet:  Wikidata: Q134688  Wikispecies: Diapsida  EoL: 42329830  ITIS: 564527  Paleobiology Database: 135387 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Diapsid
Diapsidinen kallo.
Käännös suomeksi